《赋得不知秋思在谁家》
清代·戴梓

皎皎今宵月，盈盈独系秋。坐深飞列宿，望远注双眸。

似有怀人怨，将无作客忧。雁横千里外，酒醒五更头。

丛菊疏砧苑，丹峰送别洲。金风人徙倚，玉笛听霜楼。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。